***The Outer Worlds*** er et action-rollespill utviklet av Obsidian Entertainment og utgitt av Private Division. Spillet ble utgitt for PlayStation 4, Xbox One og Microsoft Windows i oktober 2019, med en Nintendo Switch-versjon i juni 2020. Spillet mottok generelt positive tilbakemeldinger fra kritikere.

Spillopplevelse
---------------

*The Outer Worlds* er et action-rollespill med et førstepersonsperspektiv. Tidlig i spillet kan spilleren skape sin egendefinerte figur og låse opp et skip, som også har funksjon som spillets handlingssenter. Selv om spilleren ikke kan direkte kontrollere skipet sitt, lar det spilleren reise raskt mellom forskjellige områder i spillet, og har også funksjonen å ta vare på gjenstandene spilleren har. Spilleren kan møte på og rekruttere ikke-spillerstyrte figurer som ledsagere som har sine egne personlige oppgaver og fortellinger. Når de følger spilleren, hjelper ledsagerne til i kamp. Hver ledsager har egne, individuelle ferdigheter og spesielle angrepsevner, og kan også utvikle sine egne ferdighetsspesialiseringer. Spilleren kan ta med seg to ledsagere når det skal utforskes, og lar resten bli igjen på skipet. Spilleren kan utføre flere dialogvalg som kan ha innflytelse på spillets historie. Spilleren kan også svare ikke-spillerstyrte figurer på flere måter, som for eksempel heroisk, manisk eller idiotisk.

I løpet av kampsituasjoner kan spilleren bruke forskjellige våpen som nærkampsvåpen og gevær, som har tre forskjellige ammunisjonstyper: «light» (engelsk, «lett»), «heavy» («tung») og «energy» («energi»). Disse våpnene kan bli egendefinerte for å gjøre elementell skade. Spilleren kan snike rundt og bruke sosiale evner (overtalelse, løgn og truing) for å unngå å sloss i det hele tatt. Når spilleren fortsetter i spillet får de ferdighetspoeng som spilleren og ledsagerne kan bruke til å øke nivået sitt og låse opp nye ferdigheter. Spilleren kan utvikle sine tekniske ferdigheter, som er delt opp i tre kategorier: «Science» (engelsk, «vitenskap»), «Medical» («Medisinsk») og «Engineering» («Ingeniørskap»).

Spillverdenen
-------------

Spillet er satt i en alternativ fremtid som splittet av fra 1901, når attentatet på USAs president William McKinley ikke blir gjennomført av Leon Czolgosz ved Verdensutstillingen i Buffalo (1901). Som et resultat av dette ble aldri Theodore Roosevelt hans etterfølger, og de store bedriftgruppene består, som leder til et meget bedriftssentralt, klasseskilt samfunn dominert av «megacorporations» (engelsk, omtrentlig «megabedrifter») som har begynt å kolonisere verdensrommet, og begynt terraforming av fremmede planeter med forskjellige resultater. Hundrevis av Jordens beboere er fristet av en ny start, og har registrert seg for sjansen om å reise til dette nye grenselandet.

Utvikling
---------

Spillet er utviklet av Obsidian Entertainment og utgitt av Private Divison (et underselskap til Take-Two Interactive). Selv om Obsidian var i prosessen av å bli oppkjøpt av Microsoft Studios ved spillets kunngjørelse, hadde Take-Two allerede fått tak i utgivelsesrettighetene før Microsoft gav et tilbud.

Tim Cain og Leonard Boyarsky, som er skaperne av *Fallout*-serien, var spillets direktører, og tok inspirasjon fra *Fallout*, *Firefly*, *Futurama*, *Deadwood* og *True Grit – et ekte mannfolk*.

Spillet var i utviklingsstadiet fra 2016, og spillet ble annonsert i 2017.

Spillets første nedlastbare innhold, *Peril on Gorgon*, ble utgitt 9. september 2020. Det andre, *Murder on Eridanos*, ble utgitt 17. mars 2021.

Mottakelse
----------

*The Outer Worlds* har mottatt «generelt positive tilbakemeldinger» ifølge omtalesamlernettsteder *Metacritic*. Joe Juba ved *Game Informer* roste spillet for spillmusikken, og for å sette sammen en «fantastisk besetning av stemmeskuespillere,» mens Daniel Bloodworth ved *Easy Allies* synes spillet var «svært bra skrevet,» men kritisere figurenes virket «stive og med lav mengde kroppsspråk» i løpet av samtalesamhandlinger.

Tom Senior ved *PC Gamer* kritiserke kampsystemet, og skrev at «kampene var ikke utfordrende (...)»

Spillet solgte mer enn 2,5 millioner kopier ved februar 2020, som overgikk forventningene til utgiveren.

Oppfølger
---------

Det ble kunngjort 13. juni 2021 ved Xbox og Bethesdas E3-presentasjon, at *The Outer Worlds 2* skulle komme til Xbox Series X og Series S og PC.

Referanser
----------

1. ↑  Meija, Ozzie (7. desember 2018). «The Outer Worlds preview: Flaws in the system». *Shacknews*. Besøkt 7. desember 2018.
2. ↑  Tyrrel, Brandin (7. desember 2018). «The Outer Worlds Is Bringing Fun Back To Science Fiction». *IGN*. Besøkt 7. desember 2018.
3. ↑  Fenlon, Wes (7. desember 2018). «Obsidian's The Outer Worlds blends Firefly and Fallout into a bold, open-ended sci-fi RPG». *PC Gamer*. Besøkt 7. desember 2018.
4. ↑  Watts, Steve (8. mars 2019). «Fallout: New Vegas Devs Share Lore Detail About The Outer Worlds». *GameSpot*. Besøkt 3. august 2019.
5. ↑  O'Connor, Alice (7. desember 2018). «Obsidian Entertainment announce The Outer Worlds». *Rock, Paper, Shotgun*. Arkivert fra originalen 13. desember 2018. Besøkt 7. desember 2018.
6. ↑  Hall, Charlie (7. desember 2018). «The Outer Worlds isn't a Microsoft game, even though it's buying Obsidian». *Polygon*. Besøkt 7. desember 2018.
7. ↑  «The Outer Worlds co-designers: Our games never take themselves too seriously». 30. oktober 2020. Besøkt 1. oktober 2021.
8. ↑  Chalk, Andy (23. juli 2020). «The Outer Worlds' first DLC expansion will add 'a substantial amount of content'». *PC Gamer*. Besøkt 8. august 2020.
9. ↑  Marshall, Cass (23. juli 2020). «The Outer Worlds' first DLC adds a new planet to the main story». Polygon.
10. ↑  Kent, Emma (9. februar 2021). «The Outer Worlds' next expansion will launch by April». *Eurogamer*. Besøkt 9. februar 2021.
11. ↑  «The Outer Worlds». *Metacritic* **(engelsk)**. Besøkt 30. april 2022.
12. ↑  Juba, Joe. «The Outer Worlds Review - The Outer Worlds Review – Good Company». *Game Informer* **(engelsk)**. Besøkt 30. april 2022.
13. ↑  Bloodworth, Daniel. «Easy Allies». *easyallies.com*. Besøkt 30. april 2022.
14. ↑  Senior, Tom (22. oktober 2019). «The Outer Worlds review». *pcgamer* **(engelsk)**. Besøkt 30. april 2022.
15. ↑  O'Connor, James (7. november 2019). «The Outer Worlds Has Exceeded Publisher's Expectations Critically And Commercially». GameSpot. Besøkt 11. november 2019.
16. ↑  Makuch, Eddie (7. februar 2020). «The Outer Worlds Sells 2 Million Units, As Take-Two Questions The Subscription Model». *GameSpot*. Besøkt 10. februar 2020.
17. ↑  Carpenter, Nicole (13. juni 2021). «The Outer Worlds 2 announced during E3». *Polygon*. Besøkt 16. juli 2021.

Eksterne lenker
---------------

* (en) *The Outer Worlds* på Steam Rediger på Wikidata

* (en) *The Outer Worlds* på GOG.com Rediger på Wikidata

* (en) *The Outer Worlds* hos MobyGames Rediger på Wikidata

* (en) *The Outer Worlds* på Metacritic Rediger på Wikidata

* (en) *The Outer Worlds* på Metacritic Rediger på Wikidata

* (en) *The Outer Worlds* på Metacritic Rediger på Wikidata

* (en) *The Outer Worlds* på OpenCritic Rediger på Wikidata

* (en) *The Outer Worlds* på Behind The Voice Actors Rediger på Wikidata

* (en) *The Outer Worlds* hos Giant Bomb Rediger på Wikidata

* (en) *The Outer Worlds* hos Internet Game Database Rediger på Wikidata

Portal: Videospill